OzLabs/hebrew-wiki-articles huggingface dataset:
מיצובישי פאג'רו אבולושן

מיצובישי פאג'רו אבולושן (באנגלית: Mitsubishi Pajero Evolution) הוא SUV תחרותי, בתצורת 3 דלתות מתוצרת התאגיד הרב-לאומי מיצובישי מוטורס היפני, אשר יוצר בין השנים 1984–2007 ביפן.

יוצרו כ-2,500 יחידות לשוק הפרטי.

מלבד לדגמים של "מיצובישי פאג'רו אבולושן" שנמכרו בשוק הפרטי, דגמי "מיצובישי פאג'רו אבולושן" השתתפו במרוצי ראלי (קבוצה T2 - רכבי שטח מייצור סדרתי) מסוג "Rally raid" כגון ראלי דקר ו"Rallye des Pharaons" .

בין השנים 1985–2007 זכו דגמי "מיצובישי פאג'רו אבולושן" ב-12 ניצחונות בראלי דקר.

גרסת המרוץ הייתה מוכנה להתמודד עם כל הסכנות שבמדבר. המתלים המחוזקים, מסננים ספציפיים לשימוש תחרותי קיצוני, לפחות שני גלגלים רזרביים, צלחות מגן וכל הדרוש כדי להיות מסוגלים לבצע תיקונים במדבר, היו חלק מהציוד הסטנדרטי.

==תמונות==
<gallery mode="packed" heights="120">
קובץ:Mitsubishi Pajero Evolution Gen2 V55W 1997-1999 frontleft 2012-03-04 U.jpg|"מיצובישי פאג'רו אבולושן" דגם "E-V55W"
קובץ:Mitsubishi Pajero Evolution Gen2 V55W 1997-1999 backleft 2012-03-04 U.jpg|"מיצובישי פאג'רו אבולושן" דגם "E-V55W"
קובץ:PajeroFoto 015.jpg|"מיצובישי פאג'רו אבולושן"
קובץ:2006 SAG - Paris-Dakar - Pajero - Picard-Alphand -01.JPG|"מיצובישי פאג'רו אבולושן" בראלי דקר שנת 2006
קובץ:2006 SAG - Paris-Dakar - Pajero - Picard-Alphand -02.JPG|"מיצובישי פאג'רו אבולושן" בראלי דקר שנת 2006
קובץ:Mitsubishi Pajero Montero Paris-Dakar 2003.jpg|"מיצובישי פאג'רו אבולושן" בראלי דקר שנת 2003
קובץ:Mitsubishi Pajero Pro.JPG|דגם "מיצובישי פאג'רו אבולושן" בהכנות למרוץ ראלי דקר שנת 1992
</gallery>

==זוכי מרוצי ה"ראלי" בדגמי "מיצובישי פאג'רו אבולושן"==
{|border="1" class="wikitable" align="center" cellpadding="2" cellspacing="0" width="100%"
| שנה || מסלול || נהג מכונית מנצח ||
|-

| 1985 ||פריז-אלג'יר-דקר|| פטריק זנירולי (מיצובישי פאג'רו אבולושן) ||
|-
| 1992 || פריז-קייפטאון|| הוברט אוריול (מיצובישי פאג'רו אבולושן) ||
|-
| 1993 || פריז-דקר || ברונו סאבי (מיצובישי פאג'רו אבולושן) ||
|-
| 1997 || דקר-אגדס-דקר || קנג'ירו שינוזוקה (מיצובישי פאג'רו אבולושן) ||
|-
| 1998 || פריז-גרנדה-דקר || ז'אן-פייר פונטן (מיצובישי פאג'רו אבולושן) ||
|-
| 2001 || פריז-דקר || יוטה קליינשמידט (מיצובישי פאג'רו אבולושן) ||
|-
| 2002 || אראס-מדריד-דקר || הירושי מסוקה (מיצובישי פאג'רו אבולושן) ||
|-
| 2003 || מרסיי-שארם א-שייח' || הירושי מסוקה (מיצובישי פאג'רו אבולושן) ||
|-
| 2004 || קלרמונט-פראנד-דקר || סטפן פטרהנסל (מיצובישי פאג'רו אבולושן) ||
|-
| 2005 || ברצלונה-דקר || סטפן פטרהנסל (מיצובישי פאג'רו אבולושן) ||
|-
| 2006 || ליסבון-דקר || לוק אלפנד (מיצובישי פאג'רו אבולושן) ||
|-
| 2007 || ליסבון-דקר || סטפן פטרהנסל (מיצובישי פאג'רו אבולושן) ||
|-
|}

==ראו גם==
* מיצובישי מוטורס
* מיצובישי פאג'רו מיני
* מיצובישי פאג'רו ג'וניור
* מיצובישי פאג'רו iO

==קישורים חיצוניים==

* 
* 

==הערות שוליים==

קטגוריה:כלי רכב שהושקו ב-1984
קטגוריה:כלי רכב יפניים
פאג'רו אבולושן
קטגוריה:רכבי שטח ופנאי גדולים
קטגוריה:דקר
טוסטוס

טוסטוס זקס משנת 1978, דגם קולומביה
טוסטוס (בעברית: קלנוע) הוא כלי רכב דו גלגלי וסוג של אופנוע קטן בעל מנוע, הניתן להנעה גם באמצעות דוושות כשל אופניים. בדרך כלל לטוסטוס יש מנוע חלש יחסית. יש המכנים אופנועים קלים, גם ללא דוושות, בשם טוסטוס. אמנת וינה בנושא תעבורה בדרכים משנת 1968 מגדירה טוסטוס (Moped) כרכב דו גלגלי או תלת גלגלי בעל מנוע עד 50 סמ"ק, שמהירותו אינה עולה על 50 קמ"ש. האמנה משאירה למדינות השונות את החופש להחליט האם לכלול בהגדרת טוסטוס גם כלי רכב שאין להם דוושות.

== מקור השם ==
השם טוסטוס הוא עממי. שמו התיקני של כלי הרכב הוא קַלְנוֹעַ.השימוש במילה טוסטוס החל בשנות ה-60<ref></ref><ref></ref> ומקורה כנראה הוא במילה האונומטופאית טוזטוז, אשר מחקה את צליל המנוע של הטוסטוס.<ref></ref> מילה זו הייתה בשימוש בקרב דוברי העברית<ref><nowiki></nowiki></ref> <ref></ref>וייתכן ששימשה גם השפות אחרות.<ref></ref>

== רישוי בישראל ==
מבחינת רישוי, דינו של טוסטוס כדין אופנוע והוא דורש רישיון נהיגה ורישוי כאופנוע בהתאם לנפח המנוע.

עד תיקון מספר 12 בתקנות התעבורה שבוצע בשנת 2014 נחשב הטוסטוס ל"אופניים עם מנוע עזר". כאשר נסיעה באופניים עם מנוע עזר דרשה רישיון נהיגה מתאים ורישוי לכלי הרכב. עם תיקון פקודת התעבורה בשנת 2014 המונח "אופניים עם מנוע עזר" מתייחס רק לאופניים עם מנוע חשמלי.

== טוסטוס תוצרת ישראל ==
בשנות השישים ובמחצית הראשונה של שנות ה-70 יוצרו טוסטוסים בישראל על ידי מפעל Israel Cycle Manufatureres) I.C.M) בבית שמש שהיה בבעלות קיבוץ צרעה. הטוסטוס מתוצרת המפעל נקרא "טילון".

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:כלי רכב דו-גלגליים
קטגוריה:טוסטוסים
מיצובישי פאסטשיו

מיצובישי פאסטשיו (ביפנית: ピスタチオ, באנגלית: Mitsubishi Pistachio) היא מכונית סופרמיני מתוצרת התאגיד הרב-לאומי מיצובישי מוטורס היפני, אשר יוצרה בין השנים 1999 – 2000 ביפן.

=="מיצובישי פאסטשיו"==

* שם הדגם "Pistachio" - בתרגום מאנגלית לעברית פירושו פיסטוק (מבטאים: pēˈstaSHēˌō).
* 3 דלתות האצ'בק.
* 4 נוסעים.
* מנוע קדמי.
* מנוע בנזין.
* מנוע קירור מים.
* המכונית תוכננה למקסימום צריכת הדלק ולמזער פליטות. היה לדגם משקל שפת המדרכה 700 ק"ג, צמיגים דקים ורדיאליים של 135 / 80R13, היגוי כוח חשמלי, סרעפת פליטה מפלדת אל חלד קלה, גלגלי אלומיניום קלים, מכסה אלומיניום, הפחתת עובי השמשה הקדמית ולוח אחורי של המושב האחורי מאלומיניום. מתחת למכסה המנוע הדגם השתמש בהזרקה ישירה של הדלק (GDI) והן ב-"Start-stop system" מערכת שמכבה את המנוע בזמן שהרכב נייח ומפעילה אותו מחדש אוטומטית כאשר המצמד מדוכא (חדשני לתקופה). צריכת דלק של 3.33 ליטר / 100 ק"מ חסרת תקדים לרכב המונע באופן בלעדי בבנזין.
* קיבולת מכל בנזין - 30 ליטר.
* צבע גוף הרכב היה זמין רק בצבעי שני גוונים (צהוב לימון וירוק) בהשראת הפיסטוקים.
* יחס כוח / משקל: 10.57 כ"ס ל-1 ק"ג.
* מכירות הדגם החלו ב-22 בדצמבר 1999 והסתיימו בסוף מרץ 2000. הזמנות הדגם יועדו לפקידי ממשלה, ולרכבי שירות מקומיים בלבד.
* יוצרו 50 יחידות.
* מחיר היחידה עמד על 959,000 ין יפני (סוף שנת 1999, ביפן).

==ראו גם==
* מיצובישי מוטורס

==קישורים חיצוניים==

==הערות שוליים==

קטגוריה:מכוניות סופרמיני
קטגוריה:כלי רכב שהושקו ב-1999
קטגוריה:כלי רכב יפניים
פאסטשיו
קוברה מימית מפוספסת

קוברה בגן חיות.
קוברה מימית מפוספסת (שם מדעי: Naja annulata) הוא מין של קוברה אפריקנית ממשפחת הפתניים החיה סביב אגן הקונגו. זו אחת משתי הקוברות המכונות "קוברות מים", לצד המין קוברה מימית קונגולזית (Naja christyi), החי באותו אזור.

קוברה זו גדולה למדי באורך ממוצע של 1.4-2.2 מטר אך נמצאו פרטים באורך של 2.7 מטר. צבע קשקשי הקוברה חום-זית עד חום-כתום מוקף ברצועות פסים שחורות שבאמצעם פס דק בהיר. הזנב שחור לחלוטין והראש עבה וצבעו ירוק-חום ואזור העיניים והשפתיים בהיר. הבטן צהובה עד לבנה ומוקפת ברצועות פסים. העיניים גדולות וצבעם אפור.

הקוברה שוכנת כשמה בקרבת מקווי מים לאורך יערות הגשם או סוואנות מיוערות במרכז ומערב אפריקה המשוונית במדינות הבאות: בורונדי, קמרון, הרפובליקה הדמוקרטית של קונגו, הרפובליקה של קונגו, הרפובליקה המרכז-אפריקאית, גינאה המשוונית, רואנדה, גבון ואנגולה. הקוברה חיה גם באגם טנגניקה ולעיתים מגיעה לחופיה בטנזניה, זמביה בנוסף לבורונדי.

מין קוברה זו היא שחיינית לעיתים קרובות והיא יכולה לצלול עד עומק 25 מטר למשך 10 דקות. הקוברה פעילת יום ולילה, אך יותר פעילה ביום. היא כמעט ולא יוצאת מהמים והיא איטית ביבשה. אם היא מרגישה מאוימת במים היא תתרחק לעומק. ביבשה היא תאיים באמצעות ניפוח צווארה ואם זה לא יעזור היא תכיש.

ארסה של קוברה זו מיועד בעיקר להרוג את טרפה הכולל בעיקר דגים אך גם דו-חיים שהיא מוצאת במים. הוא מיועד להגנה רק כשימוש משני, אך הוא קטלני לאדם. מדד ה-LD50 שלה הוא 0.143 מ"ג/ק"ג.

תת-מינים:
* Naja annulata annulata
* Naja annulata stormsi

==קישורים חיצוניים==

קטגוריה:בעלי חיים שתוארו ב-1876
קטגוריה:טקסונים שתוארו בידי וילהלם פטרס
קטגוריה:פתניים
קטגוריה:הרפובליקה הדמוקרטית של קונגו: זוחלים
קטגוריה:אנגולה: זוחלים
קטגוריה:זוחלים ביערות הגשם האפריקאים
קטגוריה:קמרון: זוחלים
קטגוריה:הרפובליקה של קונגו: זוחלים
קטגוריה:פאונת מים מתוקים במרכז אפריקה
אלקטריק זו

אלקטריק זו (באנגלית: Electric Zoo) היא להקת רוק ישראלית, אשר משלבת מוזיקה פסיכדלית, רוק כבד, פאנק וג'אז. הלהקה הוקמה בשנת 2011 ושרה באנגלית.

== אודות ==
הלהקה הוקמה בשנת 2011 על ידי גל דוידסון שכותב את מרבית השירים ומשמש כסולן וגיטריסט וביחד עם יובל גסר, בסיסט הלהקה ואמיר סטיינברג על התופים. באותה שנה לפני צאת האלבום הופיעו בפסטיבל האינדינגב.

בשנת 2013 הקליטו את אלבומם הראשון Diamonds In The Sand בגרסת הופעה חיה באולפני רדיו קול הקמפוס במסגרת התוכנית "סתימה זמנית" ותחת הלייבל של תחנת הרדיו. את המילים לשירים באלבום כתבו אלון כץ וגל דוידסון. האלבום הוקלט על טייפ סלילים ובשימוש מכשירים אנלוגים משנות ה-60 וה-70. בשנת 2014 יצא האלבום בגרסת ויניל תחת הלייבל הגרמני ישראלי Altura Libre Music. לאחר צאת האלבום מחדש הופיעה שוב הלהקה בפסטיבל האינדינגב ויצאה לסיבוב הופעות בגרמניה

לאחר אלבום הבכורה הפסיקה הלהקה את פעילותה עד שגל דוידסון חזר לעבוד על אלבום חדש. הלהקה עברה שינויים גדולים עם עזיבתם של יובל גסר ואמיר סטיינברג. במקומם הצטרפו איתי מנבר כמתופף, רון אפרתי כבסיסט ותומר צוק כקלידן, כלי שלא היה קודם חלק מהלהקה.

בשנת 2018 הוציאה הלהקה המחודשת את אלבומה השני, Me And My Machine Against The World, אלבום אשר יצא בהפקה עצמאית ללא שיתוף אף לייבל.

בשנת 2019 הוציאו את אלבומם השלישי, Childhood Memories.

בשנת 2020 הוציאו את האלבום Coconut. הם מופיעים עם האלבום בישראל ובפסטיבלים באירופה.

== חברי הלהקה ==
* גל דוידסון - גיטרה ושירה
* רון אפרתי - גיטרה בס וקולות ליווי
* איתן דרבקין - קלידים
* איתמר וינשטיין - תופים

===חברי להקה לשעבר===
* אמיר סטיינברג - תופים
* יובל גסר - גיטרה בס
* תומר צוק - קלידים
* איתי מנבר - תופים
* אוריה מאדר - תופים

== דיסקוגרפיה ==
* 2013: Diamonds In The Sand
* 2014: Diamonds In The Sand (גרסת ויניל)
* 2018: Me And My Machine Against The World
* 2019: Childhood Memories
*2020: Coconut

== קישורים חיצוניים ==

* ל[http://www.raash.net/review-electric-zoo/ תת-למוזיקה לדבר: אלקטריק זו בבארבי] - ביקורת הופעה - עתליה אוקון

==הערות שוליים==

קטגוריה:להקות פאנק (Punk) ישראליות
קטגוריה:רוק ישראלי
קוברה יורקת מערב-אפריקאית

קוברה יורקת מערב-אפריקאית (שם מדעי: Naja katiensis) היא מין נחש ארסי מהסוג קוברה שבמשפחת הפתניים, השייכת לקוברות היורקות. הקוברה מכונה גם קוברת מאלי וקוברה קטאינית, על שם העיירה "קטאי" שבמאלי, בה התגלתה. השם המדעי של הקוברה ניתן על פי עיירה זו.
== מאפיינים ==
הקוברה חיה ברחבי מערב אפריקה - מסנגל עד קמרון, באזורים מישורים, סוואנות לחות ויערות פתוחים. היא נצפתה במדינות הבאות: גמביה, גינאה-ביסאו, צפון גיאנה, דרום מאלי, חוף השנהב, בורקינה פאסו, צפון גאנה וטוגו.

אורכה של הקוברה 1.7 מטר, והיא רזה יחסית. צבעה חום-בהיר עד צהוב, והיא בעלת רצועות אדמדמות עד חומות לאורך מרבית הגוף. ראשה רחב וצהוב, כשהעיניים גדולות יחסית וכתומות. קוברה זו יכולה לנפח את צווארה כדי להרתיע אויבים. אם מחווה גופנית זו אינה עוזרת, היא יכולה לירוק ארס היישר מניביה לעבר עיניו של הקורבן, לעיתים במרחק של מטר או שניים.

קוברה זו היא פעילת יום בעיקרה, אם כי לעיתים תהיה פעילה בלילה. היא מסתתרת מהשמש בין סלעים או בין העצים. מזונה העיקרי הוא מכרסמים קטנים בנוסף לצפרדעים ולנחשים אחרים.

קוברה זו אינה תוקפנית, אך תתקוף לאחר התגרות ממושכת. הארס שלה קטלני מאוד לאדם (בדרך הכשה) וגורם לכאבים, נפיחות מקומית, כאבי בטן והקאות וגם לשיתוק, היכול לשתק את הלב או את הריאות ולהרוג. עם זאת מקרי המוות נדירים.

==קישורים חיצוניים==

==הערות שוליים==

קטגוריה:פתניים
קטגוריה:מאלי: זוחלים
קטגוריה:קמרון: זוחלים
קטגוריה:בעלי חיים שתוארו ב-1968
קטגוריה:סנגל: זוחלים
קטגוריה:זוחלים בסוואנה האפריקנית
יחסי איטליה–סרביה

יחסי איטליה-סרביה הם היחסים הדיפלומטיים בין איטליה לסרביה.

== היסטוריה ==
סרביה ואיטליה כוננו יחסים דיפלומטיים רשמיים ב-18 בינואר 1879. שנה לאחר מכן הוקמה משלחת דיפלומטית סרבית ברומא.

בשנת 1937 ביקר ראש ממשלת יוגוסלביה, מילאן סטוידינוביץ' ברומא, ואילו בניטו מוסוליני ביקר בשטחי יוגוסלביה ב-20 בספטמבר 1938. בינואר 1939 ביקר גליאצו צ'אנו, שר החוץ האיטלקי בבלגרד, ובמרץ 1939 ביקרו הנסיך פאבלה והנסיכה אולגה בחצר המלוכה האיטלקית ברומא. ב-16 במאי 1941 ביקר ויטוריו אמנואלה השלישי, מלך איטליה בצטיניה, ובשנת 1944 שהה טיטו זמן מה באיטליה.

F-117 של ארצות הברית לפני שהמריא מבסיס האוויר Aviano, איטליה, במרץ 1999 במסגרת פעולות נאט"ו נגד יוגוסלביה]]
היחסים בין איטליה לרפובליקה הפדרלית של יוגוסלביה (סרביה ומונטנגרו) תחת שלטונו של סלובודן מילושביץ' היו קרים אך עם זאת נמשכו. ממשלת איטליה קנתה מניות בטלקום סרביה, אך השתתפה גם בהפצצה של נאט"ו ביוגוסלביה ב-1999, כאשר המדינות החברות בנאט"ו השתמשו בבסיס האוויר Aviano באיטליה משם הטילו מטוסים צבאיים פצצות על יוגוסלביה.

איטליה הכירה בעצמאותה של קוסובו מסרביה, ואף הצביעה בעד קבלתה לאונסק"ו בשנת 2015.

== נציגויות דיפלומטיות ==
סרביה מחזיקה באיטליה שגרירות ברומא ו-4 קונסוליות במילאנו, פירנצה, טרוויזו וטריאסטה, ואילו איטליה מחזיקה בסרביה שגרירות בבלגרד וקונסוליה כללית בסובוטיצה.

== קישורים חיצוניים ==

* [http://roma.mfa.gov.rs/cir/ שגרירות סרביה ברומא]

==הערות שוליים ==
לקראת שידור

לקראת שידור היא תוכנית טלוויזיה ישראלית ששודרה בערוץ הראשון של רשות השידור בשנים 1980–1991.

==היסטוריה==
התוכנית שודרה בימי חמישי ואורכה היה כעשר דקות. בתוכנית הציג המגיש מתוך האולפן קטעים מתוכניות העתידות להיות משודרות בערוץ הראשון, הערוץ היחיד דובר עברית באותה תקופה. מגישי התוכנית לאורך השנים היו, דליה מזור, דן כנר, מנחם פרי ועדנה נוי.

בשנת 2016 שודר בערוץ הראשון הסרט לקראת שידור - קיצור תולדות הפרומו העוסק בתולדות הקדימונים בערוץ. הסרט בהשתתפות דן כנר מתחיל בקטע מהתוכנית "לקראת שידור" משנת 1986, וממשיך 30 שנה אחרי.

==קישורים חיצוניים==
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-1980
קטגוריה:הערוץ הראשון: תוכניות וסדרות
Control (אלבום של ג'נט ג'קסון)

Control (בעברית: שליטה) הוא אלבומה השלישי של הזמרת-יוצרת האמריקאית, ג'נט ג'קסון, אשר יצא לאור ב-4 בפברואר 1986, על ידי חברת התקליטים A&M רקורדס. אלבום זה היווה את הפריצה של ג'נט למיינסטרים וביסס את מעמדה כזמרת מצליחה לאחר הכישלון של שני אלבומיה הראשונים.

בנוסף, מתוך האלבום יצאו סינגלים רבים אשר זכו להצלחה רבה בארצות הברית ומחוצה לה, בניגוד לסינגלים מהאלבומים הקודמים שלה אשר ספגו כישלון גם הם.

== רקע וסוגה ==
מבחינה לירית האלבום מכיל שירים אוטוביוגרפיים שנכתבו כתוצאה משינויים שעברה בחייה כמו ביטול הנישואים לזמר ג'יימס דבארג', פיטוריו של אביה מתפקיד המנהל האישי שלה ועוד וההימענות מלתת לו ולאחיה להתערב בקריירה המוזיקלית שלה, ההיכרות שלה עם ג'אם ולואיס וכולי.

האלבום זכה לשבחים על ידי המסקרים שכינו את האלבום כ"הישג אומנותי" וגם כ"עדות אישית של מימוש עצמי" דבר אשר נחשב להישג נדיר בקרב דוגמניות ונשים שחורות באותה תקופה. במהלך העבודה על האלבום שיתפה ג'נט פעולה עם צמד המפיקים והכותבים ג'ימי ג'אם וטרי לואיס מה שגרם לאלבום להתאפיין בז'אנרים שונים כמו R&B, ראפ, פאנק, דיסקו ושילוב של סינטיסייזרים, מה שהוביל את ג'קסון להיות אחת מהזמרות הבולטות בתחום ה-R&B העכשווי ולג'ימי ג'אם ולטרי לואיס להיות היוצרים הבולטים בתחום זה.

בנוסף לכך, האלבום גם בולט בז'אנר ג'ק סווינג חדש.

== הצלחה ==
לאחר יציאתו הוא הגיע למקום ה-1 בארצות הברית והפך לאלבום הראשון שלה לעשות זאת. בנוסף שישה מהסינגלים שיצאו מהאלבום הגיעו ל-20 העליונים בארצות הברית, 5 מהם הגיעו לחמישייה הפותחת ואף השיר "When I Think of You" הגיע למקום הראשון במדינה.

בניגוד לאלבומיה הקודמים, כמעט לכל הסינגלים מהאלבום צולמו קליפים. בקליפים ג'קסון מציגה את יכולות הריקוד שלה לראשונה ובכך הראו סוגים נוספים של קליפים אשר שודרו ב-MTV. בנוסף לביקורות חיוביות אשר זכה להם מהמבקרים האלבום גם הועמד לשני פרסי גראמי בקטגוריות "אלבום השנה" ו"מפיק השנה" ואף זכה בקטגוריה השנייה, בה זכו צמד המפיקים ג'ימי ג'אם וטרי לואיס. לימים האלבום נכנס להיכל התהילה של הרוק אנ רול ואף מגזינים רבים הכלילו אותו ברשימות האלבומים הטובים ביותר.

מכירות האלבום נכון להיום מסתכמות בכ-5 מיליון עותקים ו-10 מיליון עותקים בכל העולם. בנוסף ג'קסון שברה את שיאה של אחיה מייקל ג'קסון בכך שכל סינגלי האלבום שהו 65 שבועות במצטבר במצעד האמריקאי מה שהפך את האלבום לאלבום שהסינגלים שלו שהו הכי הרבה זמן במצעד.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 5×
|5,000,000
|-
!בריטניה (BPI)<ref></ref>
|פלטינה
|300,000
|-
!הולנד (NVPI)<ref></ref>
|פלטינה
|100,000
|-
!ניו זילנד (RMNZ)
|זהב
|7,500
|-
!קנדה (Music Canada)<ref></ref>
|פלטינה
|100,000
|-
! colspan="3" |סיכום
|-
!בכל העולם
|
|10,000,000<ref></ref><ref></ref>
|}

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת A&M רקורדס
MBA (כדורסל נשים)

מועדון הכדורסל המקצועני "MBA" (ברוסית: Профессиональный Баскетбольный Клуб «МБА») הוא מועדון כדורסל נשים מהעיר מוסקבה. מאז עונת 2015/2016, מתמודדת בליגת העל הרוסית בכדורסל נשים וביורוקאפ נשים.

== היסטוריה ==
המועדון הוקם ב-17 במאי 2013 בשם "MBA". שם מלא: מועדון הכדורסל המקצועי "איגוד הכדורסל במוסקבה" (Профессиональный Баскетбольный Клуб «Московская Баскетбольная Ассоциация»). המועדון נחשב ליורש מועדון איגוד הכדורסל לנוער של מוסקבה (Молодежная Баскетбольная Ассоциация), שאף הוא נשא את ראשי התיבות MBA) והוקם לראשונה בעונת 2011/2012.

תפיסת המועדון היא ששחקניות MBA הן רק בוגרות או תלמידות בתי ספר לספורט מהעיר מוסקבה.

== מאמנים ראשיים ==
* אלכסנדר דיראצויאן (2013-ואילך)

== ראו גם ==
* MBA (כדורסל)

== קישורים חיצוניים ==

* 

קטגוריה:קבוצות כדורסל נשים רוסיות
קטגוריה:מוסקבה: מועדוני ספורט
טנרק שפלה מפוספס

טנרק שפלה מפוספס (שם מדעי: Hemicentetes semispinosus) הוא מין של יונק קטן מסדרת הטנרקאים החי רק במזרחה של מדגסקר, באזורי יער גשם טרופי. למרות דמיונו לקיפוד הוא איננו קרוב אליו, אך מכוסה בקוצים מגוננים כמוהו, והוא יכול להתכדר לכדור. לצד המין , הם המינים היחידים בסוג .
== מאפיינים ==
אורכו של הטנרק 13–19 סנטימטרים, ומשקלו 125–280 גרם. הוא קרובו של הטנרק המצוי, אך קטן יותר ובעל פרווה קוצנית בצבע שחור וצהוב, צבע נדיר ביותר אצל יונקים. הראש צהוב-שמנת ובעל פסים רחבים שחורים לאורך הלחיים ומצידי העיניים. מאחורי העורף ישנן ציציות ארוכות צהובות, ומאחוריהם הקוצים נמוכים יותר אך עדיין קשיחים מאוד. צבעם שמנת-בהיר ומעט אפור עם גוונים שחורים לאורך הגב. החוטם, הרגליים והזנב ורודים וערומים משיער. הטנרק בעל זיפי שפם רגישים מאוד.

מטרתם של הקוצים הצבעוניים היא להזהיר את התוקפים מקוצניותו, ובנוסף הוא משמיע צרצור מיוחד בחיכוך של קוציו, מה שיכול להבהיל טורף. כך הוא יכול לנוע על קרקע היער ללא חשש. הוא פעיל ביום וגם בלילה והוא מחפש תמיד טרף של שלשולים ועוד חסרי חוליות על קרקעית היער. את הטרף הוא מוציא מהחורים באמצעות כפותיו החזקות ונושך אותם בשיניו החדות והדוקרות.

הטנרקים חיים בקבוצות משפחתיות קטנות במחילות שהם חופרים. לאחר הריון של 58 ימים, הנקבות ממליטות 5–8 גורים המתבגרים תוך 25 יום.

זהו טנרק נדיר יחסית שלא נצפה הרבה, אך מצב שימורו נחשב ל"ללא חשש".

==ראו גם==
* הפארק הלאומי מרוג'ג'י

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:טנרקיים
קטגוריה:מדגסקר: בעלי חיים אנדמיים
קטגוריה:יונקים ביערות הגשם של מדגסקר
קטגוריה:מדגסקר: יונקים
קטגוריה:בעלי חיים שתוארו ב-1798
נשבע לך לא בוגד

נשבע לך לא בוגד הוא פזמון, שנכתב והולחן על ידי ישראל בונדק ובוצע על ידי זמרים שונים. הביצוע המוכר יותר הוא של דורון מירן.

==רקע==
השיר נכתב על ידי האמרגן ישראל בונדק בשנת 1991.
את השיר כתב בונדק על מפית במועדון החאן בירושלים. המבצע המקורי של השיר היה נחמיה אסף, אך השיר לא זכה להצלחה. לאורך השנים ביצעו זמרים שונים את השיר בהם אבי סינואני, שימי מזרחי ואבי ביטר, והביצוע המוכר יותר הוא של דורון מירן. השיר נכלל באלבום של מירן שנקרא "נשבע לך לא בוגד" ויצא בשנת 2000.

בשנת 2014 הושמע השיר בעת השתתפותו של מירן בעונה השישית של התוכנית "האח הגדול" וזכה לחשיפה ציבורית רבה. במקביל, בעת שהייתו של מירן בבית האח הגדול הוציאו צמד "הישראלים" ביגי ושורטי בשיתוף הזמר חזי פרץ את השיר "נשבע לך לא בוגד 2".

==תוכן השיר==
השיר כולל אמירה החוזרת על עצמה פעמים רבות בשיר, "נשבע לך לא בוגד, בחיאת עיוני לא בוגד" הדובר בשיר מבטיח לזוגתו כי על אף הפיתויים העומדים בדרכו בעבודתו בלילות ובבילוייו הליליים, אין הוא בוגד בה. הדובר גם מבטיח שלא לבגוד בה בעתיד.

מירן סיפר על השיר: "בהתחלה צחקו עליי כששרתי אותו, היו אומרים לי שמבחינה תחבירית אין משפט כזה. הייתי מסביר להם שזה מאוד טבעי שגבר רוצה להגיד לאישה שלו שהוא לא בוגד בה, אז הוא אומר “נשבע לך”. מבחינה פיננסית אני יכול לומר שהשיר הזה סידר לי את החיים, הוא החזיק כמה שנים טובות, ועד היום כמעט ואין אירוע שהוא לא מושמע בו".

==קישורים חיצוניים==
* [https://youtu.be/KHDwocbwDB8 נשבע לך לא בוגד], בערוץ היוטיוב של דורון מירן
* [https://www.nli.org.il/he/items/NNL_MUSIC_AL990047611630205171/NLI לדף השיר] באתר הספרייה הלאומית

==הערות שוליים==

קטגוריה:שירי 1991
קטגוריה:שירי 2009
קטגוריה:שירים בעברית
קטגוריה:שירים על בגידה: זוגיות
יחסי איטליה–מונטנגרו

יחסי איטליה-מונטנגרו הם היחסים הדיפלומטיים בין איטליה למונטנגרו.

== היסטוריה ==
יחסים מוקדמים בין שתי המדינות, כאשר מבחינה פוליטית היו ממלכות, נרשמו ב-1896, עת התחתן ויטוריו אמנואלה השלישי, מלך איטליה, עם אלנה, נסיכת מונטנגרו, בתו של ניקולה הראשון, מלך מונטנגרו.

יותר ממאה שנים לאחר מכן, איטליה ומונטנגרו כוננו יחסים דיפלומטיים ב-14 ביוני 2006, זמן קצר לאחר עצמאותה של מונטנגרו ופירוק סרביה ומונטנגרו. שתי המדינות הן חברות מלאות של איחוד מדינות הים התיכון ושל מועצת אירופה.

== נציגויות דיפלומטיות ==
* מונטנגרו מחזיקה באיטליה שגרירות ברומא ו-5 קונסוליות בבולוניה, מילאנו, נאפולי, פיזה וטריאסטה.
* איטליה מחזיקה במונטנגרו שגרירות בפודגוריצה בלבד.

==קישורים חיצוניים==

==הערות שוליים ==
ממני והלאה: הבחירה בחיים בלי ילדים בישראל

ממני והלאה: הבחירה בחיים ללא ילדים בישראל הוא ספר עיון של הסוציולוגית אורנה דונת משנת 2011. הספר מהווה מחקר ראשון מסוגו בישראל הבוחן את הבחירה באל-הורות, סיבותיה, שורשיה והשלכותיה על הפרט והחברה בישראל ובעולם המערבי.

הספר ראה אור בהוצאת ידיעות ספרים וספרי חמד בסדרת "מגדרים" בתל אביב. עורכת ממונה רנה ורבין ועורכת מדעית פרופ' חנה הרצוג.

==תוכן==

הספר מבוסס על מחקר איכותני שערכה דונת בשנים 2004–2007 דרך פורום "נשים שלא רוצות ילדים" באתר "תפוז אנשים"; בשנת 2007 הגישה את עבודת המאסטר שלה "פרו-נטליזם סדוק: הבחירה בחיים ללא ילדים בישראל" במחלקה לסוציולוגיה ואנתרופולוגיה באוניברסיטת תל אביב, ובהמשך עיבדה אותה לספר זה.

באמצעות סוציולוגי ואנתרופולוגי, מבקשת דונת להסביר את תופעת האל-הורות, להנגיש ולהציג אותה כדרך חיים לגיטימית. בספרה, היא בוחנת את ההיסטוריה של הרבייה האנושית והכוונתה בידי כוחות שלטוניים המעודדים ילודה, וטוענת כי למרות התמורות שעובר מוסד המשפחה וחרף ניצני שינוי ראשונים, בישראל יש סטיגמה גדולה כלפי מי שבוחר שלא להביא ילדים, ויש עוד דרך ארוכה להכרה אמיתית בזכותם של יחידים לבחור באורח חיים זה.

אחד הדברים שציינה בנוגע להנכחת הגישה בציבור היה הצורך להבדיל בין גישה אל-הורית למונח "חיים בלי ילדים", מכיוון שזה אינו מייצג את גורם הבחירה, ומצד שני, מאנטי-נטליזם, שזו התנגדות מוסרית או אידאולוגית להולדה על ידי כל אחד, לא רק האדם האל-הורי.

==קישורים חיצוניים==
* 
* 
* 
* 

==הערות שוליים==

קטגוריה:ספרי 2011
קטגוריה:ספרי עיון בעברית
קטגוריה:ספרי הוצאת הקיבוץ המאוחד
קטגוריה:אל-הורות
קטגוריה:ישראל: חברה
קטגוריה:נשים בישראל
צפעוני ההרים

צפעוני ההרים (שם מדעי: Atheris) הוא סוג של נחשים ארסיים ממשפחת הצפעיים החיים באזורים טרופיים ברחבי אפריקה שמדרום לסהרה, למעט באפריקה הדרומית.

צפעונים אלה דומים במראם למספר צפעוני גומה שוכני עצים כמו צפעון הדקל, והם בעלי מבנה גוף לופתני עם קשקשים קרניים, צבעים ירוקים עד צהובים, ראש ומפתן לסת רחב ועיניים גדולות בעלות "קרניים" קטנות מעליהם. הם חשים בעזרת לשונם המפוצלת את סביבתם ואת מזונם הקרוב. הם קטנים יחסית באורך 40 עד 78 ס"מ. הם משריצי צאצאים חיים.

הצפעונים מצויים בעיקר ביערות הגשם של מרכז ומערב אפריקה, בהם הם מטפסים על העצים ואורבים ליצורים קטנים מהם כמו צפרדעים, לטאות ומכרסמים ואף עופות מנמיכי עוף.

הצפעונים הורגים את טרפם בעזרת ארס חזק מורכב מהמוטוקסין. ארס זה יכול להשפיע על האדם ולגרום לנפיחויות, דימומים ופגיעה בקרישת דם, מה שלעיתים מסתיים במוות.

==מינים==
* A. acuminata
* A. anisolepis
* A. barbouri
*צפע שיחים ברודלי (A. broadleyi)
* A. ceratophora
* צפע שיחים מערבי (A. chlorechis)
*צפע שיחים הר קניה (A. desaixi)
* A. hirsuta
* A. hispida
* A. katangensis
* A. mabuensis
* A. matildae
* צפע שיחים ניטצי (A. nitschei)
* A. rungweensis
*צפע שיחים וריבאל (A. squamigera)
* A. subocularis

==קישורים חיצוניים==

קטגוריה:בעלי חיים שתוארו ב-1862
קטגוריה:טקסונים שתוארו בידי אדוארד דרינקר קופ
קטגוריה:צפעונים
אבי באום

אברהם (אבי) באום (נולד ב-1 באוגוסט 1966) הוא איש עסקים ישראלי שמכהן כיושב ראש הדירקטוריון ובעל השליטה (33.36%) בחברת חילן הציבורית. בנוסף לכך, הוא מכהן גם כדירקטור בחברות השונות המוחזקות על ידה.

==ביוגרפיה==
===פעילות עסקית===
ביוני 2002 רכש את השליטה בחברה הציבורית חילן טק. בדצמבר 2002 החל לכהן כדירקטור בחברה, ובמרץ 2003 התמנה למנהל הכללי שלה.

במאי 2010 רכש משותפו עופר הירשזון (בנו של שר האוצר לשעבר אברהם הירשזון) את מלוא מניותיו בחברת חילן והפך לבעל השליטה היחידי בחברה.
העסקה התבצעה באמצעות רכישת מניות חילן אשר הוחזקו על ידי הירשזון באופן ישיר, וכן רכישת מניותיו בחברה הפרטית "די.סי.אל.בי.אי. השקעות" אשר החזיקה בשליטה בחילן.
באוגוסט 2012 קיצר את שם החברה מ"חילן טק" ל"חילן".
ביוני 2014 כמנכ"ל חילן הוביל את רכישת השליטה בחברת ה-IT "נס ישראל" והחל לכהן כיושב ראש הדירקטוריון שלה.
בינואר 2017 התמנה ליושב ראש הדירקטוריון של חילן ומינה את אלי זיברט למנהל הכללי במקומו.
במאי 2018 מכר לבית ההשקעות אלטשולר שחם כ-5% ממניות חילן תמורת כ-101 מיליון ש"ח.

נכון לשנת 2018 עלות העסקתו השנתית של באום כיושב ראש קבוצת חילן הסתכמה בכ-3.6 מיליון ש"ח.

===חיים אישיים===
באום הוא רואה חשבון מוסמך ובעל תואר ראשון בכלכלה וחשבונאות. בת זוגו היא גלית חמי, עורכת העיתון הכלכלי "כלכליסט", ולהם בת משותפת.

==הערות שוליים==

קטגוריה:אנשי עסקים ישראלים
קטגוריה:רואי חשבון ישראלים
קטגוריה:דירקטורים ישראלים
קטגוריה:ישראלים שנולדו ב-1966
בית המדע והטכניקה

בית הכנסת הניאולוגי בקצ'קמט ובשמו הנוכחי בית המדע והטכניקה הוא בית כנסת ניאולוגי היסטורי מן המאה ה-19, המשמש כיום מרכז החיים התרבותיים של העיר קצ'קמט.

==היסטוריה==
הבניין תוכנן בשנים 1864--1868, בסגנון מורי ורומנסקי. קישוט פנים המבנה הושלם בשנת 1871 ובית הכנסת שירת את הקהילה היהודית הניאולוגית בקצ'קמט.

במקור נשענה כיפת המבנה על עמודי ברזל, אך אלו הוחלפו לאחר שברעידת האדמה שפקדה את קצ'קמט ב-8 ביולי 1911 נפלה כיפת בית הכנסת.

במהלך מלחמת העולם השנייה שימש המבנה כמקום מושבם של קציני האס אס בעיר. ורוב ככל יהודי העיר נספו.

במאה ה-21 משמש המבנה כמרכז כנסים ואולם תערוכות. קבועה בו תערוכה ובה העתקים של פסלים של מיכאלאנג'לו, ומפעם לפעם מתארחים בו גם קונצרטים של מוזיקה קלה.

==גלריה==
<gallery>
Technika Háza - Cifrapalota (régi).jpg|הכיפה המקורית מתנוססת על ראש בית הכנסת
Kecskemét 1911 földrengéskár.jpg|הכיפה מופלת לאחר רעידת האדמה
</gallery>

==קישורים חיצוניים==

קטגוריה:הונגריה: בתי כנסת נאולוגיים
דו"ח פילצקי

ויטולד פילצקי
דו"ח פילצקי (בפולנית: Raporty Pileckiego) הוא דין וחשבון רשמי המכיל למעלה מ-100 עמודים, שנכתב בשנת 1943 על ידי ויטולד פילצקי, קצין פולני וסוכן המחתרת הפולנית שנכלא מרצונו באושוויץ והצליח להימלט משם. דו"ח זה היה התיעוד המשמעותי הראשון של השמדת היהודים במהלך השואה ומלחמת העולם השנייה שהגיע לידי בעלות הברית.

==רקע==
ב-9 בנובמבר 1939, לאחר שצבא פולין הפסיד בפלישה לפולין, קפטן ויטולד פילצקי, יחד עם המפקד שלו מאיור יאן וולודארקביץ' ייסדו את הצבא הפולני הסודי (Tajna Armia Polska, TAP) שהיה אחד מארגוני המחתרת הפולנית. ב-1940, פילצקי הגיש לממוניו עליו מבצע שבמסגרתו ייכנס למחנה אושוויץ, יאסוף מידע מודיעיני על המחנה מבפנים ויארגן מרד אסירים. בזמן ההוא היה ידוע מעט מאוד על דרכי הניהול של הגרמנים את המחנה וההבנה הכללית הייתה כי הוא פועל כמעין מחנה כליאה גדול. ממוניו במחתרת הפולנית אישרו את התוכנית וציידו אותו בתעודת זהות מזויפת עם השם תומאש סרפינסקי. ב-19 בספטמבר 1940 הוא יצא בכוונה לרחוב בוורשה במהלך פשיטה ונתפס על ידי הגרמנים ביחד עם עוד 2,000 אזרחים חפים מפשע. לאחר יומיים של כליאה ב"מחנה משמר הסוסים הקלים", שם סבלו האסירים ממכות חזקות, פילצקי נשלח לאושוויץ שם קיבל את מספר האסיר 4859.

==הדו"ח==
רשת המודיעין של האיחוד המחתרתי של הארגונים הצבאיים Związek Organizacji Wojskowych - ZOW בתוך מחנה ההשמדה אושוויץ החלה לשלוח דיווחים קבועים לצבא המולדת החל מאוקטובר 1940. החל מנובמבר 1940, המידע הראשוני על השמדה המונית שקרתה במחנה החלה להישלח דרך ה-ZOW לצבא המולדת בוורשה. החל ממרץ 1941 המידע הועבר לממשלה הפולנית הגולה בלונדון. הדיווחים הללו נתנו לבעלות הברית מידע על התחוללות השואה והיוו מידע מודיעיני על מה שמתחולל בתחומי אושוויץ. הדו"ח כולל פרטים על תאי הגזים, סלקציה והניסויים בבני אדם שערכו הנאצים. הוא מדווח כי היו שלושה קרמטוריומים בבירקנאו, המסוגלים לשרוף 8,000 גופות ביום. ראול הילברג כתב שהמשרד לשירותים אסטרטגיים בלונדון, שקיבל את הדו"ח, הוסיף הערה שאין אינדיקציה לאמינות שלו. הדו"ח מהווה עיבוי והסבר ל"דו"ח של מאיור פולני" שנכתב על ידי ירזי טאבאו שהוא המוקדם מבין שלושת דו"חות מפי עדי ראייה שנודעו ביחד בשם "פרוטוקולי אושוויץ" ואשר הזהירו על הרצח ההמוני ופשעים אחרים שמתבצעים בתוך מחנה אושוויץ.

ב-20 ביוני 1942, ארבעה פולנים, אווגניוש בנדרה, קז'ימייז' פייחובסקי, סטניסלב גוסטב יאסטר ויוזף למפרט נמלטו מאושוויץ. כשהם לבושים במדי ה-SS-Totenkopfverbande. חמושים באופן מלא וישובים ברכב של קציני SS, הם יצאו דרך השער הראשי של המחנה עם רכבסטייר 20 שהיה שייך לרודולף הס. יאסטר, חבר ה-ZOW נשא עימו דו"ח מפורט אודות התנאים במחנה שנכתב על ידי פילצקי. הגרמנים לא תפסו אף אחד מהם. ב-27 באפריל 1943 נמלט בעצמו פילצקי מאושוויץ, וכתב דו"ח נוסף. מאוחד יותר, לאחר שחרורו ממחנה השבויים הגרמני במורנאו ב-1945, פילצקי חיבר דו"ח סופי שכלל למעלה מ-100 עמודים. הדו"ח פורסם לראשונה בשנת 2000, 55 שנים לאחר סיום מלחמת העולם השנייה. תרגום לאנגלית של הדו"ח פורסם בשנת 2012 תחת הכותרת The Auschwitz Volunteer: Beyond Bravery.

==קישורים חיצוניים==
* [http://rtmpilecki.eu/wp-content/uploads/2018/05/RAPORT_WITOLDA_GB_WWW.pdf דו"ח ותאור חייו של פילצקי]
* [https://blog.nli.org.il/witold-pilecki/ אסיר 4859: הגיבור שהתנדב להיכלא באושוויץ]

קטגוריה:אושוויץ: תיעוד
קורינה מאי

קורינה מאי (בגרמנית: Corinna May; נולדה ב-6 באוקטובר 1970) היא זמרת גרמנייה.

==ביוגרפיה==
מאי נולדה בברמן, מגיל צעיר התעניינה במוזיקה ושרה במקהלה של בית ספר.

היא השתתפה במספר תחרויות כישרונות וב-1997 יצא אלבומה הראשון אותו הפיקה בעצמה.

ב-1999 יצא אלבומה השני.

היא זכתה בקדם האירוויזיון הגרמני לשנת 1999 עם השיר “Hör den Kindern einfach zu”, אך לאחר מכן השיר נפסל כי התברר שיצא קודם לכן על ידי מבצע אחר ועל פי חוקי האירוויזיון כל השירים בתחרות צריכים להיות מקוריים ולא גרסאות כיסוי, השיר שזכה שבמקום השני בקדם נשלח לאירוויזיון שהתקיים באותה שנה בירושלים.

ב-2000, שנה לאחר מכן היא ניסתה בשנית לייצג את גרמניה באירוויזיון עם השיר "I Believe in God” והייתה במקום השני.

ב-2000 גם ביצעה דואט עם הזמרת ריבה מקנטייר

ב-2002 זכתה שוב בקדם האירוויזיון הגרמני עם השיר “I Can’t Live Without Music”, היא ייצגה את גרמניה באירוויזיון 2002 באסטוניה והייתה בו במקום ה-21.

ב-2006 התארחה במופע האומנותי של קדם האירוויזיון הגרמני.

==קישורים חיצוניים==
* 

* [https://timesofmalta.com/articles/view/germany-s-fun-singer-corinna-may-promotes-her-eurovision-dream.176532]

קטגוריה:זמרות גרמניות
קטגוריה:נציגי גרמניה באירוויזיון
קטגוריה:גרמניות שנולדו ב-1970
קטגוריה:גרמנים שנולדו ב-1970
התנגדות אנטי-קומוניסטית בפולין לאחר מלחמת העולם השנייה

התנגדות אנטי-קומוניסטית בפולין לאחר מלחמת העולם השנייה מתייחסת למאבק המזוין על ידי המחתרת הפולנית נגד השליטה של ברית המועצות על פולין לקראת סוף מלחמת העולם השנייה ולאחריה על הרפובליקה העממית הפולנית. לוחמת גרילה שנוצרה במהלך המלחמה על ידי תנועת ההתנגדות, כללה מגוון של התקפות צבאיות כנגד בתי כלא סובייטים, ושלל משרדים ומתקנים של שירותי הביטחון הפולניים והסובייטים.

==רקע==
בינואר 1945, הממשלה הקומוניסטית הפרו-סובייטית שהוקמה בפולין בתמיכת הכוחות המזוינים של ברית המועצות הכריזה על המחתרת הפולנית האנטי-נאצית כלא חוקית, במיוחד על ארמייה קריובה, והורתה לחבריה להתפרק מנשקם בעודה מבטיחה להם חופש וביטחון. רבים מלוחמי המחתרת הניחו את נשקם ונרשמו אצל הרשויות, אבל לאחר מכן נעצרו רבים מהם והושלכו לכלא. אלפים עונו ולאחר מכן הוגלו לגולאגים הסובייטים או נשפטו במשפטי שדה שבסופם נרצחו. כתוצאה מהדיכוי, רבים מחברי ארמייה קריובה (AK) הפסיקו לבטוח הממשלה החדשה, וחלקם התקבצו מחדש על מנת להתנגד לשלטונות הפרו-סובייטיים. הם הקימו מספר ארגונים יורשים לארמייה קריובה ושחררו מאות אסירים פוליטיים. הם נודעו כ"חיילים המקוללים" של המחתרת הפולנית, בסופו של דבר רובם נתפסו או נהרגו על ידי שירותי הביטחון ויחידות התנקשות מיוחדות של הממשלה הפולנית הקומוניסטית וברית המועצות.

בלילה שבין ה-3 וה-4 בינואר 1944 הצבא האדום חצה לעבר הגבול המזרחי של הרפובליקה הפולנית השנייה באזור ווהלין, ליד הכפר רוקיטנו. בתוך מספר חודשים, הם הדפו את הוורמאכט מערבה, והגיעו לנהר הויסטולה ב-24 ביולי 1944. ב-22 ביולי 1944, בהתאם להוראות ממוסקבה, קומוניסטים פולנים שהגיעו לעיר חלם הקימו את הוועד הפרו סובייטי שנהיה לממשלה הזמנית הפולנית לאחר שעבר ללובלין. לאחר שעברו לוורשה בינואר 1945 עם שחרורה על ידי הצבא האדום, נטשו את השיטה הפרלמנטרית והקימו משטר קומוניסטי נוקשה מבית מדרשו של סטלין. בינתיים ה-נ.ק.ו.ד. ויחידות סמרש יחד עם שירותי הביטחון הפולניים החלו במבצעים רחבי היקף ברחבי המדינה כנגד חברי ארמייה קריובה וארגונים אחרים של המחתרת הפולנית שהיו נאמנים לממשלה הפולנית הגולה. כ-25,000 חיילי מחתרת נעצרו, פורקו מנשקם ונאסרו עד אוקטובר 1944. ב-15 באוקטובר 1944, לברנטי בריה חתם על צו 0012266/44 אשר הורה על הקמת הדיוויזיה ה-64 של הנ.ק.ו.ד שמשימתה הייתה לחימה בהתנגדות הפולנית. עשרות אלפי פרטיזנים פולנים הוגלו למעמקי ברית המועצות. לאחרים ניתנה הבחירה בין מאסר ובין שירות בכוחות המזוינים הפולניים במזרח (בפולנית: Polskie Siły Zbrojne na Wschodzie). המצב בפולין שלאחר מלחמת העולם השנייה היה על גבול מלחמת אזרחים, כאשר תנועת ההתנגדות הפולנית ביצעה התקפות רבות על מתקנים ומוסדות סובייטים ופולנים קומוניסטיים. בתגובה, הרשויות פתחו במעצרים המוניים, הוצאות להורג והתנקשויות. עד 1946 רובה של תנועת ההתנגדות הוכנעה אם כי קיני התנגדות המשיכו להתקיים גם בשנים שלאחר מכן. חייל ההתנגדות האחרון, יוזף פרנצ'אק, נהרג ב-1963.

קטגוריה:פולין: היסטוריה
קטגוריה:המלחמה הקרה
קטגוריה:הרפובליקה העממית הפולנית
לא לשידור

לא לשידור הוא סרט קולנוע ישראלי שיצא לאקרנים בשנת 1981 העוסק על מאחורי הקלעים של תחנת רדיו צבאית בישראל.

==הפקה וצילום==
בסרט השתתפו גדליה בסר, ארנון צדוק, דפנה ארמוני, עמי טראוב ועירית שלג וכן גילה אלמגור, דודו טופז, מאיר סוויסה, טליה שפירא, יוסי פולק ואייל גפן.

צילומי הסרט החלו במרץ 1980 והסתיימו ביולי באותה השנה. את התסריט כתב יעוד לבנון בהתבסס על חוויותיו ככתב וכעורך בתחנת גלי צה"ל. זה היה גם הסרט הראשון באורך מלא שלבנון ביים. קודם לכן ביים כבר מספר סרטים קצרים.

==עלילה==
איציק (גדליה בסר) הוא מפיק בתחנת רדיו צבאית המבוגר בכעשרים שנה מהחיילים בשירות סדיר שעובדים לצידו. לאיציק בת מתבגרת מגרושתו (גילה אלמגור) ובת זוג בהיריון מתקדם (דפנה ארמוני). 
כאשר מגיעה לתחנה חיילת חדשה (עירית שלג), הוא מנהל איתה רומן. 

איציק גם משמש כאמרגן של זמר מזרחי (ארנון צדוק) באופן המהווה ניגוד עניינים. 

==שחקנים ודמויות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|דמות
|-
| גדליה בסר || איציק
|-
| ארנון צדוק || בורבה
|-
| דפנה ארמוני || הדסה
|-
| עמי טראוב || מאיר
|-
| דודו טופז ||
|-
| מאיר סוויסה || שוקי
|-
| יוסי פולק || יהושע
|-
| עירית שלג || אסתי
|-
| פנינה רוזנבלום || דורית
|-
|}

==קישורים חיצוניים==

* [https://www.filmfund.org.il/films/?id=&nom=1089&film=לא%20לשידור לא לשידור] באתר קרן הקולנוע הישראלי
* 
* 

==הערות שוליים==

קטגוריה:סרטי דרמה ישראליים
קטגוריה:סרטים ישראליים משנת 1981
קטגוריה:סרטים בעברית
קטגוריה:צה"ל בקולנוע
קרחון סיגמן

קרחון סיגמן (באנגלית: Sigmen Glacier; בבולגרית: ледник Сигмен) הוא קרחון הגובל בהרי ברוגמן באי לייז' בארכיפלג פאלמר, שבאנטארקטיקה.

אורכו של הקרחון 2.2 קילומטרים ורוחבו 2 קילומטרים. הקרחון מתנשא לגובה של 353 מטרים מעל פני הים.

הקרחון מנקז את המורדות הצפון מערביים של הרי ברוגמן; הקרחון מנקז לכיוון מערב - דרום-מערב את פסגת ואז'ארוב, ואת המדרונות הצפון-מערביים של הר קוזיאק. הקרחון זורם לכיוון צפון-מערב ונשפך אל מפרצון פאלאקאריה.

הקרחון ממוקם צפונית-מזרחית לקרחון זבלסורד, ודרומית-מערבית לקרחון שטרנה.

== היסטוריה ==
=== מיפוי הקרחון ===

הקרחון מופה לראשונה על ידי סוקרים בריטיים בשנת 1978.

=== מקור השם ===
הקרחון נקרא על שם הכפר סיגמן שבדרום מזרח בולגריה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=136866 קרחון סיגמן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.95032747631835,-64.01877270288196,14&?query=&?map_type=hybrid תצלום לוויין של אזור הקרחון, וסימון מיקום האתרים סביבו] באתר copernix
* [https://mapcarta.com/29387704 מפת אזור קרחון סיגמן]

== הערות שוליים ==

קטגוריה:בולגריה באנטארקטיקה
סיגמן
בלה רווס

בֵּלָה רֵוֵוס (במקור בנימין רוט, בהונגרית: Révész Béla, אסטרגום, 17 בפברואר 1876 - אושוויץ 1944) היה סופר ועיתונאי הונגרי-יהודי, סוציאליסט ומפעילי אומיקה - ההתאחדות הלאומית היהודית-הונגרית לחינוך. נספה בשואה.

== ביוגרפיה ==
לאחר שנות חניכתו כמתלמד בחנות למסחר בדים בנימין רוט המשיך וסיים את לימודיו בגימנסיה באסטרגום ובבודפשט. בשנת 1905 הכיר את המשורר ההונגרי אנדרה אדי, הפך לאחד ממעגל חבריו ולקח על עצמו את קידום שירתו המהפכנית של אדי. משנת 1907 עד 1908 היה עורך חוג הקריאה של העיתון היומי נפסבה (קול העם-Népszava). הוא ערך גם את כתב העת "רנסאנס". משנת 1908 עבד ב"ניוגט". בשנת 1912 ייסד את "הבמה החדשה" (Új Szinpad) ביחד עם ארתור בארדוש. בשנת 1919, בתקופת הרפובליקה הסובייטית ההונגרית, היה חבר בדירקטורט הסופרים, ולאחר דיכוי הרפובליקה היגר לווינה. הוא שב להונגריה בשנת 1922, התמנה לעורך העיתון נפסבה, "קול העם" ובשנת 1925 התפטר מעבודתו עקב מחלתו. בשנת 1931 קיבל את פרס באומגרטן. בין 1930 לבין 1940 פרסם כתבות בכתב העת "העתיד היהודי" (Zsidó Jövő) בטרנסילבניה. פעל במסגרת האומנותית של אומיקה - ההתאחדות הלאומית היהודית-הונגרית לחינוך ובשנת 1944 נחטף על ידי הגסטפו ומת במחנה השמדה אושוויץ.

== עבודותיו ==
לוח לזכרו בעיר [[אסטרגום]]
בסיפוריו הקצרים הוא תיאר את הדמויות הדחויות, החולות והמדוכאות של החברה ההונגרית. כרך סיפוריו בשם "הכלא הגדול" (1907), הראה עקבות של הנטורליזם של אמיל זולה. הנטורליזם שלו היה רווי באלמנטים בסגנון אקספרסיוניסטי. ברומן "הכפרים המפרכסים" (1914) תיאר את הסבל החברתי והמיני של הגירת האיכרים הכפויה. בלה רווס קטע באומץ את מבנה הרומן המסורתי, וחידש את שפת הפרוזה ברוח השירה, המוזיקה והביטוי הדינמי; הוא כתב טקסטים פואטיים כ"בטהובן" (1917) וב"המיניאטורות" (1919).

== כתביו ==

== מידע נוסףראו גם ==
* Szemelvények a bírálatokról, melyeket Révész Béla "Régi hárfa" című könyvéről írtak; Világosság Ny., Bp., 1943
* Sziklay János: Dunántúli kulturmunkások. A Dunántúl művelődéstörténete életrajzokban. Bp., Dunántúli Közművelődési Egyesület, 1941.
* Ki-kicsoda? Kortársak lexikona. [Bp.], Béta Irodalmi Rt., [1937].
* Révai Új Lexikona. Főszerk. Kollega Tarsoly István. Szekszárd, Babits, 1996.

== לקריאה נוספת ==
* [http://mek.oszk.hu/00300/00355/html/ABC12527/12959.htm לקסיקון ביוגרפי הונגרי]
* [http://www.mek.oszk.hu/nyugat/html/alkotok/reveszb.htm מאה שנה לניוגט]
* לקסיקון יהודי הונגרי - בלה רווס

== קישורים חיצוניים ==

* 
* 

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה 1944)
קטגוריה:משתתפי פעילות האומנות אומיקה
קטגוריה:יהודים זוכי פרס באומגרטן
קטגוריה:סופרים ומשוררים שנספו במחנה ההשמדה אושוויץ
קטגוריה:אסטרגום: אישים
קטגוריה:הונגרים שנולדו ב-1876
קטגוריה:הונגרים שנפטרו ב-1944
גיוראויבראט

גיוראויבראט (בהונגרית: Győrújbarát) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1969 על בסיס שני הכפרים קישבראט (Kisbarát) ונג'בראט (Nagybarát).

==היסטוריה==

==הקהילה היהודית==
בשני הכפרים חיו יהודים בתקופות זמן שונות:
===יהודי נג'בראט===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|1,976
|-
|1910
|13
|
|-
|1920
|5
|
|-
|}

===יהודי קישבראט===
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|28
|1,637
|-
|1910
|11
|
|-
|1920
|3
|
|-
|1930
|10
|
|-
|1941
|11
|1,989
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מגדל המים (נגבה)

מגדל המים מזווית אחרת
מגדל המים בנגבה היה מכל אגירת מים ומגדל תצפית ואיתות. המגדל נבנה ב-12 ביולי 1939. בעת מלחמת העצמאות כחלק מהמערכה על נגבה, המגדל שימש כמגדל תצפית ואגירת מים ונוקב על ידי פגזי טנקים מצרים על מנת שלא יוכלו לאגור בו מים יותר. כיום המגדל הוא חלק מהמוזיאון בקיבוץ נגבה. המיכל על גבי המגדל היה בעל קיבולת המוערכת כ-100 מ"ק ואדריכל המיכל היה אלכסנדר בסין שנשלח מטעם חברת סולל בונה.

==הקמת המגדל==
נגבה, כשמה כן היא, ממוקמת באזור צחיח ויבש בו לו ניתן להתקיים בלי מים. לפני הקמת היישוב נראה היה כי לא ניתן ליישב את האזור ולהקים בו משק חקלאי ללא מים. לכן, טרם הקמת המגדל, משאית שמשה לשינוע מים לישובי האזור, ביניהם באר טוביה. לאחר הקמתו, המשאית גם שמשה על מנת לשנע מים אל המגדל בכל בוקר.

==המגדל במערכה על נגבה==
לאחר שהבריטים עזבו את ארץ ישראל, הם מסרו את אזור מצודת יואב לידי המצרים, דבר שאפשר להם שליטה על כל האזור שליד קיבוץ נגבה. במהלך הפלישה הגדולה המצרית במלחמת העצמאות, בתי הקיבוץ וכן מגדל המים הופצצו רבות על ידי הצבא המצרי.

במהלך ההפגזה הראשונה שבוצעה על הקיבוץ נגבה על ידי תותחי 25 ליטראות, נפגע מגדל המים לראשונה על ידי אחד הפגזים. הפגזים שוגרו מסוללות שהוצבו ליד מג'דל (אשקלון של ימינו) ופאלוג'ה. המגדל שימש כעמדת תצפית ולכן היה יעד עיקרי להפגזה. במהלך ההפגזה המגדל נפגע מכ-150 פגזים.

במהלך המלחמה המגדל שימש כבעל משמעות סמלית והיה סמל לזיהוי הקיבוץ נגבה.

==לאחר המלחמה==
לאחר המלחמה דנו חברי הקיבוץ ומומחים בשאלה האם לשקם את מגדל המים או לא. כמו כן, היה צורך במגדל המים שכן הוא שימש כמקור אספקת מים ליישוב. בשנת 1949 התקבלה החלטה לא לשקם את המגדל. על פי הציטוט נראה כי הוחלט לא לשקם את מגדל המים, אלא רק לערוך בו תיקונים שונים על מנת לשמר בו, כיוון שלאחר ההפגזות הוא נותר מט ליפול. כמו כן נראה כי הוחלט להשתמש במגדל כאתר זיכרון ולהחליף את השימוש במגדל כמקום אספקת מים במקום אחר ליד חדר האוכל. בתחילת הציטוט מצוין שמדובר ב"החלטת המוסדות", ככל הנראה התוספת הזו נאמרה על מנת להדגיש את הפער בין חברי הקיבוץ לבין המוסדות. חברי הקיבוץ היו מעוניינים לשקם את מגדל המים, או לחלופין - לבנות חדש, על מנת שיהיה לקיבוץ מקור אספקת מים. ואילו המוסדות היו מעוניינים להפוך את המגדל שנהרס במלחמת העצמאות לאתר זיכרון.

העיסוק במגדל המים והסוגיה לשחזר אותו נדונה לא רק בנגבה. בחורף 1949 ילדה צעירה מקיבוץ אחר שלחה לילדים בקיבוץ השכן יד מרדכי את המכתב הבא: 

כיום המגדל משתמש כאתר הנצחה תיירותי ונמצא במוזיאון הפתוח שבנגבה.

==הערות שוליים==

קטגוריה:נגבה
נגבה
גיורזאמוי

גיורזאמוי (בהונגרית: Győrzámoly) הוא כפר במחוז גיור-מושון-שופרון, שבצפון-מערב הונגריה.

בגיורזאמוי חיו במהלך השנים מעט יהודים 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|19
|1,163
|-
|1910
|3
|
|-
|1920
|11
|
|-
|1930
|8
|
|-
|1941
|5
|1,445
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מנחם שטיין (היסטוריון)

מנחם שטיין (Menahem Edmund Stein; 1895 – 1943) היה היסטוריון יהודי-פולני, רקטור ויושב ראש אגודת הסופרים העבריים בוורשה.
חקר ולימד היסטוריה של עם ישראל והיסטוריה של יוון ורומא ב, פילוסופיה יהודית ומדרש.

==חייו==
שטיין נולד בכפר בריניה ליד טורקה שבגליציה. הוא קיבל תואר דוקטור לפילולוגיה קלאסית באוניברסיטת קרקוב, ונסמך לרבנות בבית המדרש הגבוה למדעי היהדות בברלין. שימש כמורה בבית ספר תיכון יהודי בקרקוב, ובשנת הלימודים 1928/29 נתמנה למרצה במכון למדעי היהדות בוורשה. בשנת הלימודים האחרונה לקיום המכון נבחר לרקטור שלו. באותה תקופה שימש גם יושב ראש אגודת הסופרים בוורשה.

שטיין היה מומחה לתקופה ההלניסטית. הוא עסק רבות בדמויותיהם של פילון האלכסנדרוני ויוספוס פלאוויוס. בשנותיו האחרונות הקדיש את עבודתו למחקר הרמב"ם והשפעתו של אריסטו עליו.

שטיין היה ממקימי "תקומה", ארגון לקידום השפה העברית. הוא קרא לשיבה ל"אוצרות הרוחניים והתרבותיים של העם מן הדורות השונים" יחד עם השיבה למולדת.

בתקופת כיבוש פולין בידי גרמניה הנאצית נכלא עם שאר בני הקהילה היהודית בגטו ורשה. נשלח למחנה הריכוז טרווניקי, ולימים הועבר למחנה ההשמדה מאידנק, שם נרצח בנובמבר 1943.

==ספרים שכתב ותרגם==
* פילון האלכסנדרוני, כתבי היסטוריה: נגד פלאקוס, המלאכות אל קאיוס. בנספחות: על האיסיים (קטעים ושרידים). מתורגם מן המקור בצירוף מבוא והערות מאת מנחם שטיין. תל אביב, אברהם יוסף שטיבל, 1936.
** העתקים דיגיטליים של [https://benyehuda.org/read/16471 "כתבי היסטוריה"] ו[https://benyehuda.org/read/16472 "על האיסיים"] בפרויקט בן יהודה.
* קאיוס סויטוניוס טראנקויללוס, חיי הקיסרים, בית פלוויוס: אספסינוס, טיטוס, דומיטיינוס. מתורגם מן המקור הלטיני בצירוף מבוא והערות מאת מנחם שטיין. ורשה, א.י. שטיבל, ת"ש.
* יוסף בן מתתיהו. חיי יוסף: אבטוגרפיה. תרגם מנחם שטיין. ברלין - תל אביב, הוצאת א"י שטיבל, תרצ"ג; מהדורה שנייה: תל אביב, תרצ"ו.
* מנחם שטיין, פילון האלכסנדרוני: הסופר וספריו ומשנתו הפילוסופית. ורשה, הוצאת אברהם יוסף שטיבל, 1939. [https://benyehuda.org/read/16492 העתק דיגיטלי] בפרויקט בן יהודה.
* יוסף בן מתתיהו (יוסיפוס פלויוס). קדמות היהודים (נגד אפיון) / חיי יוסף. יעקב נפתלי שמחוני, מנחם שטיין. תל אביב, מסדה, 1958 או 1959.
* מנחם שטיין, בין תרבות ישראל ותרבות יוון ורומא. הקדים מבוא: יהודה רוזנטל. בחר והביא לבית הדפוס: ישראל כהן. תל אביב, הוצאת אגודת הסופרים בישראל, ליד הוצאת מסדה, 1970. (מבחר מחקריו ורשימותיו שנכתבו בעברית)
<div class="mw-content-ltr">
* Die allegorische exegese des Philo aus Alexandreia. Giessen, A. Töpelmann, 1929.
* Philo und der Midrasch; Philos Schilderung der Gestalten des Pentateuch verglichen mit der des Midrasch. Giessen, A. Töpelmann, 1931.
* Alttestamentliche Bibelkritik in der späthellenistischen Literatur. Lwow, 1935.
</div>

==לקריאה נוספת==
* 
* 
::

==קישורים חיצוניים==

* 
* 
;כתביו:
* 
* 
* 
* 

<div class="mw-content-ltr">
* [https://www.encyclopedia.com/religion/encyclopedias-almanacs-transcripts-and-maps/stein-edmund-menahem Menachem Edmund Stein] in: Encyclopedia.com
</div>

==הערות שוליים==

קטגוריה:היסטוריונים יהודים פולנים
קטגוריה:מתרגמים מיוונית לעברית
קטגוריה:מתרגמים מלטינית לעברית
קטגוריה:היסטוריונים שנספו בשואה
קטגוריה:אסירים בגטו ורשה
קטגוריה:אסירים במחנה הריכוז טרווניקי
קטגוריה:בוגרי אוניברסיטת קרקוב
קטגוריה:חוקרי העת הקלאסית
קטגוריה:פולנים שנולדו ב-1895
קטגוריה:פולנים שנפטרו ב-1943
קרחון זבלסורד

קרחון זבלסורד או קרחון זבלסורט (באנגלית: Zbelsurd Glacier; בבולגרית: ледник Збелсурд) הוא קרחון בצד המערבי של הרי ברוגמן באי לייז' בארכיפלג פאלמר, שבאנטארקטיקה.

אורכו של הקרחון 2.25 קילומטרים ורוחבו 1.6 קילומטרים.

הקרחון ממוקם דרומית-מערבית לקרחון סיגמן, וצפונית-מזרחית לקרחון פלייסטור.

קרחון זבלסורד מנקז את המורדות הצפון-מערביים של פסגת פבלוב, ואת המדרונות הצפוניים של פסגת מישב. הקרחון זורם לכיוון צפון-מערב ונשפך אל מפרצון בולבאבריה.

== היסטוריה ==
=== מיפוי הקרחון ===

הקרחון מופה לראשונה על ידי סוקרים בריטיים בשנת 1978 ובשנית ב-1980.

=== מקור השם ===

הקרחון נקרא על שם האל התראקי זבלסורדוס.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19358&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון זבלסורד] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.999477592651374,-64.03224465983223,14&?query=&?map_type=hybrid תצלום לוויין של אזור הקרחון, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
זבלסורד
אאורלה גאצ'ה

אאורלה גאצ'ה (באלבנית: Aurela Gaçe; נולדה ב-16 באוקטובר 1974) היא זמרת אלבנית. זכתה שלוש פעמים בפסטיבלי אי קנגס, ושלוש פעמים בפסטיבל קנגה מג'יקה. אורלה זכתה בפרס המוזיקה הבלקנית פעמיים ל"שיר השנה של הבלקן" ו"הזמרת הטובה מאלבניה". גאצ'ה ייצגה את אלבניה בתחרות האירוויזיון לשנת 2011 עם שיר "Feel the Passion". היא הייתה שופטת בעונה השלישית של "The Voice of Albania". לאחר סיום התוכנית היא הודיעה שהיא לא תחזור לפאנל.

== ראשית החיים והקריירה ==
גאצ'ה החלה לשיר בגיל ארבע וחצי, בפסטיבל לדורימון בעיר הולדתה. לאורך ילדותה היא השתתפה בתחרויות ילדים רבות לשירה. בשנת 2010 היא זכתה בתחרות 'פסטיבלי אי קנגס' עם "Kënga Ime", שאותו כתב Shpëtim Saraçi. השיר המצליח ביותר שלה (Origjinale <small>feat.</small> <small>לד"ר פלורי ומרסל)</small> יש יותר מ־8 מיליון צפיות ביוטיוב.

לאחר שחווה הצלחה בסוף שנות התעשים ותחילת שנות האלפיים, גאצ'ה "לקחה הפסקה" מהמוזיקה, ונסעה לארצות הברית. היא בילתה שם למעלה משמונה שנים, וביקרה באלבניה לעיתים קרובות. הקאמבק הגדול הגיע בשנת 2010 כשהוציאה את "אוריג'ינאלה", שיר שהלחין פלורי מומאסיי, הסרטון, שיצא ביוטיוב, זכה ליותר ממיליון צפיות בפחות משבוע. מיד לאחר ההצלחה החוזרת גאצ'ה התחילה לעבוד על אלבומה השישי, שהיה אמור לצאת בשנת 2012.

בסוף 2010 התבקשה גאצ'ה על ידי שפטים סארצ'י לחזור לפסטיבלי אי קנגס בו ניצחה אורלה שלוש פעמים. היא דחתה את בקשת המלחין, מכיוון שהיא הצהירה שהגיע הזמן לקדם אמנים חדשים עם מוזיקה מקורית. עם זאת, לאחר שהאזין להדגמה פשוטה- אוראלה התאהבה והחליטה לשוב לתחרות. כשנשאלה בראיון מה מיוחד בשיר, היא השיבה שהיו בו אלמנטים מוזיקליים שהושפעו מכל אזור באלבניה, מדרום אלבניה לצפון.

לאוראלה קעקוע בעברית על פרק יד ימין עליו כתוב- "ה' אוהב אותי".

== סינגלים ==
* 1994: "Nuk mjafton"
* 1995: "Nata"
* 1996: "Me jetën dashuruar"
* 1997: "Pranvera e vonuar"
* 1997: "Fati ynë shpresë dhe marrëzi"
* 1998: "ריבת E pafajshme"
* 1999: "S'jam tribu"
* 2001: "Jetoj"
* 2007: "Hape veten"
* 2009: "Mu thanë sytë"
* 2010: " Kënga ime "
* 2012: "tranzit"
* 2012: "Ja ke nge"
* 2013: "Shpirt i shpirtit Tim"
* 2013: "דואה"
* 2014: "Merrem sonte"
* 2014: "Pa kontroll" <small>(feat.</small>
* 2015: "Akoma jo"
* 2016: "Nënë e imja nënë"
* 2017: "S'mundem"

== קישורים חיצוניים ==

* 
* [http://www.celebriton.com/aurela_gace ביוגרפיה וסרטונים]

==הערות שוליים==

קטגוריה:משתתפי אירוויזיון 2011
קטגוריה:זמרות אלבניות
קטגוריה:נציגי אלבניה באירוויזיון
קטגוריה:זוכי פסטיבלי אי קנגס
קטגוריה:ילידות 1974
פתן ים ספירליס

פתן ים ספירליס (שם מדעי: Hydrophis spiralis) הוא מין של פתן ים ממשפחת הפתניים. נחש זה מצוי לחופי המפרץ הפרסי, מזרחה לעבר הודו ודרום-מזרח אסיה ועד לגינאה החדשה וקלדוניה החדשה וצפונה עד לסין.
== מאפיינים ==
זהו נחש הים הארוך בעולם, עם אורך מרבי של 2.75 מטר. הנחש בעל קשקשים בוהקים בצבע צהוב-חום זית ולאורכו רצועות פסים שחורות. הבטן לבנה והזנב שחור ועבה. לנחש ראש רחב ועיניים קטנות. הוא בעל ניבים ארסיים בהם הוא משתמש כדי להרוג דגים ויצורים ימיים שהוא מוצא בין הסלעים והאלמוגים. הנחש משריץ צאצאים חיים.

הנחש מצוי בעומק רדוד של עד 10 מטר בקרבת שוניות לאורך החופים של אסיה. תפוצתו רחבה ולא נשקפת לו סכנה.

==קישורים חיצוניים==

==הערות שוליים==

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:פתני ים
קטגוריה:פפואה גינאה החדשה: זוחלים